armvectores/hy_wikipedia_2023 huggingface dataset:
Լյուսի Միրիգյան

Լյուսի Միրիգյան (օգոստոսի 15, 1906(1906-08-15), Կարին, Էրզրումի վիլայեթ, Օսմանյան կայսրություն - փետրվարի 12, 2021(2021-02-12), Սան Ֆրանցիսկո, Կալիֆոռնիա, ԱՄՆ), ամերիկահայ երկարակյաց։


== Կենսագրություն ==
Ծնվել է Արևմտյան Հայաստանի Էրզրում քաղաքում, 1906 թվականի օգոստոսի 15-ին։ Հայոց ցեղասպանությունից անմիջապես առաջ՝ 1910 թվականին ծնողների հետ հեռացել է ծննդավայրից և մեկնել Սան Ֆանցիսկո, որտեղ էլ ամուսնացել է, ունեցել երեխաներ։ Լյուսին սովորել է Ֆրեզնո քաղաքի պետական համալսարանում, դասավանդել կիրակնօրյա դպրոցում, թոշակի անցնելուց հետո ուլունքներից պատրաստել է արձանիկներ։ Ամուսինը՝ Աշոտը, մահացել է 1998 թվականին, նրանք միասին ապրել են 40 տարի։
Լյուսի Միրիգյանը մահացել է 114 տարեկան, 181 օրական հասակում՝ 2021 թվականի փետրվարի 12-ին։ Մահվան պահին եղել է Սան Ֆրանցիսկոյի ամենատարեց բնակչուհին։


== Միջադեպ ==
2017 թվականին կենսաթոշակի հարցերով զբաղվող մարմինները հարցում են ուղարկել Լյուսի Միրիգյանին, թե՞ նա ողջ է, սակայն հասցեատերն այդ հարցմանը չի պատասխանել, ինչից հետո զրկվել է կենսաթոշակից և սոցիալական ապահովագրությունից։ Միրիգյանի դստեր՝ Սոնիա Միրիգյան-Քուջակյանի և փեսա՝ Ջեք Քուջակյանի ջանքերն արդյունք չեն տվել Միրիգյանի կենսաթոշակը վերականգնելու համար, ինչից հետո նրանք դիմել են կոնգրեսական Ջեքի Շփայերի գրասենյակ, որից հետո վերականգնվել է Միրիգյանի կենսաթոշակը։


== Ծանոթագրություններ ==


== Արտաքին հղումներ ==
Старейший житель Сан-Франциско Люси Миригян скончалась в возрасте 114 лет
SAN FRANCISCO (San Francisco Chronicle) —  Lucy Mirigian, who was believed to be the oldest person in San Francisco, has died.
Ֆրանտիշեկ Բրանիսլավ

Ֆրանտիշեկ Բրանիսլավ (չեխ․՝ František Branislav, հունիսի 19, 1900(1900-06-19), Բերոուն - սեպտեմբերի 25, 1968(1968-09-25)[…], Պրահա, Չեխոսլովակիա), չեխ բանաստեղծ։


== Կենսագրություն ==
Ֆրանտիշեկ Բրանիսլավը ծնվել է 1900 թվականին Բերոուն-Զավոդիում։ Մանկությունն անցել է Ստրեշիցեում և Ռոկիցանիում։ Պրահայում սովորել է գիմնազիայում, 1913 թվականին տեղափոխվել է Պոչապլի և 1921 թվականին ավարտել է Բերոունի ավագ դպրոցը։ 1926 թվականին ավարտել է Պրահայի Կարլի համալսարանի արվեստի ֆակուլտետը։ Զինվորական ծառայությունն ավարտելուց հետո աշխատել է որպես գրագիր։ 1945 թվականին չեխական ռադիոյում եղել է գրական ռեֆերենտ, 1952-1955 թվականներին եղել է «Literární noviny» գրական թերթի խմբագիրը, 1955-1958 թվականներին՝ «Nový život» (Նոր կյանք) թերթի գլխավոր խմբագիրը։
Բրանիսլավի բանաստեղծությունների առաջին ժողովածուն՝ «Սպիտակ շրջան» (1924), իր էությամբ մոտ է պրոլետարական բանաստեղծների, մասնավորապես Վոլկերի լիրիկայի ոգուն։ Բրանիսլավի տաղանդի լիրիկական բնույթն արտահայտվել է նրա բանաստեղծությունների ժողովածուներում։ Չեխոսլովակիայում ժողովրդա-դեմոկրատական կարգերի հաղթանակից հետո գրած բանաստեղծական ժողովածուներում Բրանիսլավը հանդես է եկել որպես լիրիկական մինիատյուրայի մեծագույն վարպետ։ Գրել է նաև Լեհաստանի վերածննդին և խաղաղության պայքարին նվիրված «Ողջույն Լեհաստան» (1950) ժողովածուն։


== Ստեղծագործություններ ==
«Սպիտակ շրջան», 1924
«Ճամփաբաժանին», 1933
«Սիրո մեղեդի», 1951
«Սքանչելի սեր», 1952
«Կավե կուժ», 1957
«Կանաչ տարի», 1959


== Գրականություն ==
Čeští spisovatelé 20. století. Praha : Československý spisovatel, 1985. S. 49–52.
Čeští spisovatelé literatury pro děti a mládež / redakce Otakar Chaloupka. Praha : Albatros, 1985. S. 51–54.
Dějiny české literatury. IV. Literatura od konce 19. století do roku 1945 / hlavní redaktor Jan Mukařovský. 1. vyd. Praha : Victoria Publishing, 1995. 714 s. ISBN 80-85865-48-3. S. 610.
TOMEŠ, Josef, a kol. Český biografický slovník XX. století : I. díl : A–J. Praha ; Litomyšl : Paseka ; Petr Meissner, 1999. 634 s. ISBN 80-7185-245-7. S. 132.
VOŠAHLÍKOVÁ, Pavla, a kol. Biografický slovník českých zemí : 7. sešit : Bra–Brum. Praha : Libri, 2007. 110–224 s. ISBN 978-80-7277-248-3. S. 135–136.


== Ծանոթագրություններ ==


== Արտաքին հղումներ ==
Ֆրանտիշեկ Բրանիսլավ
Ուրծ (լեռ)

Ուրծ, Սարայբուլագ, Սարայբուլախ, Սարայբուլաղ, լեռ Հայաստանի Արարատի մարզում, Ուրծի լեռներում, Լանջառ գյուղից 5 կմ հարավ–արևմուտք։ Բարձրությունը 2446 մ է։
Ուրծի լեռնաշղթան բուսականությունից զուրկ է, ձգվում է Արարատյան դաշտի եզրով՝ կենտրոնական մասում հասնելով 2446 մետր բարձրության։


== Ծանոթագրություններ ==
Մատիկա

Մատիկա Մատիկա  (ճապ.՝  三鷹市 Մատիկա), քաղաք Ճապոնիայում։ Գտնվում է Տոկիոյի պրեֆեկտուրայում։ Զբաղեցնում է 16,5 կմ² տարածք։


== Աշխարհագրական դիրք ==
Քաղաքը գտնվում է Հոնսյու կղզում, Տոկիոյի պրեֆեկտուրայում, Կանտո տարածաշրջանում։ Սահմանակից է Մուսասինո, Կոհանեի, Տյոֆու և Ֆուտյու քաղաքների հետ։


== Բնակչություն ==
Բնակչությունը կազմում է 187 494 մարդ (2014 թվականի օգոստոսի 1), խտությունը՝11 363,27 մարդ/կմ²։


== Սիմվոլիզմ ==
Քաղաքի ծառը համարվում է Գինկգո ծառը, ծաղիկը՝ Հոլլա խնձորենին։


== Ծանոթագրություններ ==


== Արտաքին հղումներ ==
Պաշտոնական կայք Archived 2006-10-26 at the Wayback Machine.(ճապոներեն)
Էնանտիոդրոմիա

Էնանտիոդրոմիան (հուն. ἐνάντιος, enantios, հակառակ + δρόμος, dromos, ընդառաջ վազելով), բոլոր բևեռացված երևույթների իրենց հակառակին վերածվելու հակումն է։ Հոգեբանական օրենք է հույն փիլիսոփա Հերակլիտոսի կողմից առաջարկված, որ պնդում է՝ վաղ թե ուշ բոլոր երևույթները վերածվում են իրենց հակառակին։ Նա մասնավորապես գրում է. Եվ բնությունը ձգտում է հակադրությունների ու դրանցից է ստեղծում համահունչը, ոչ թե միանմանից։
Հերակլիտոսի կարծիքով ամբողջ գոյությունը կազմված է հակադրություններից, որոնք գտնվում են անընդհատ հակամարտության մեջ։ Սակայն, կայացման տեսանկյունից, դրանք դիտարկվում են որպես մեկ ամբողջություն և բնական գործընթացը պայմանավորված է միայն երևույթի իր իսկ հակադրությանն անցնելու գործընթացով։ Օրը փոխարինվում է գիշերով, տաքը՝ սառով և այլն։ Հերակլիտոսը պնդում է, որ «հակամարտությունն ամեն ինչի հայրն է»։ Նրա կարծիքով բնությունը, հասարակությունը և նույնիսկ մարդը կառուցված են համաձայն էնանտիոդրոմիայի սկզբունքի։
Որոշ փիլիսոփաներ հակադրվում էին Հերակլիտոսի կարծիքին, ենթադրելով, որ հակադրություններն ամենևին էլ գոյության անհրաժեշտ պայման չեն և հնարավոր է ստեղծել այնպիսի հասարակություն, որը զերծ կլինի հակամարտություններից և կոնֆլիկտներից։ Այսպես, Էպիկուրի (մ. թ. ա. 341-270 թթ.) կարծիքով, անընդհատ կրկնվող պատերազմներից սկիզբ առնող ավերածություններն ու տառապանքները վերջապես կստիպեն մարդուն հրաժարվել դրանցից, քանի-որ մարդը ձգտում է ձերբազատվել բոլոր դժվարություններից ու տանջանքներից։
Եզրն առաջ է քաշել Կարլ Գուստավ Յունգը։ Յունգի կարծիքով եթե գիտակցականը որոշում է ինչ-որ ծայրահեղ միակողմանի հակում, ապա որոշ ժամանակ անց հոգեկանում հայտնվում է ուժգնությամբ դրան հավասար, սակայն հակառակ ուղղված ուժ (ռուս.՝ контрпозиция)։ Սկզբում գիտակցված դրսևորումը դրա համար հասանելի չէ, սակայն հետագայում Էգո-ի արգելքներն ու գիտակցության վերահսկումը հաղթահարվում են։


== Ծանոթագրություններ ==
Բեն Սենտ Ռադգոնդ

Բեն Սենտ Ռադգոնդ (ֆր.՝ Baignes-Sainte-Radegonde), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2010 թվականի դրությամբ կազմում է 1326 մարդ, բնակչության խտությունը` 42.47 մարդ/կմ²։ Բնակավայրը զբաղեցնում է 31.22 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 761 աշխատունակ (15-64 տարեկան) բնակիչ, որոնցից ակտիվ էին 542-ը, իսկ ոչ ակտիվները` 219։ Ակտիվության ցուցանիշը կազմում է 71,2 %։ 542 աշխատունակ մարդկանցից աշխատել է 490 անձ (267 տղամարդ և 223 կին)։ Գործազուրկ են եղել 52 անձ (24 տղամարդ և 28 կին)։ 219 անաշխատունակներից 59-ը եղել են աշակերտներ կամ ուսանողներ, 91-ը` թոշակառուներ, իսկ 69-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արթիկի պետական թատրոն

Արթիկի պետական թատրոն, կազմակերպվել է 1936 թվականին, բացվել Գաբրիել Սունդուկյանի «Պեպո» պիեսի ներկայացումով։ Փակվել է 1949 թվականին։


== Կազմ ==
Թատերախմբի կազմում են եղել ռեժիսորներ Սիանոս Հովհաննիսյանը, Արամ Խոսրովը, Հրանտ Մանվելյանը, Ցոլակ Ամերիկյանը, Գ․ Կոտովը, Բենիկ Բժշկյանը, նկարիչներ Սերգեյ Գասպարյանը, Սերոբ Անճարակյանը, դերասաններ Սամվել Բադալյանը, Սուսաննա Խալաթյանը, Անուշավան Խաչատրյանը, Գևորգ Հակոբյանը, Գևորգ Յաղջյանը, Սիրանուշ Յասամանյանը, Գարեգին Պետրոսյանը, Հրանուշ Սարոյանը, Ժաննա Թովմասյանը, Նվարդ Աբալյանը, Աշոտ Սայադյանը, Սերյոժա Գասպարյանը, Թամարա Գասպարյանը, Պարույր Հարությունյանը, Լենա Մարտիրոսյանը, Աշոտ Թանկյանը, Մ․ Գալոյանը և ուրիշներ։
Արթիկի պետական թատրոնում հանդես են եկել Սուրեն Սուրենյանը, Գուրգեն Ջանիբեկյանը։


== Խաղացանկ ==
Խաղացանկում էին Շիրվանզադեի «Պատվի համար», Պարոնյանի «Պաղտասար աղբար», Սունդուկյանի «Քանդած օջախ», Շկվարկինի «Ուրիշի երեխան» և այլ ներկայացումներ։


== Բեմադրությունները ==
Սունդուկյան «Պեպո»
Սունդուկյանի «Խաթաբալա»,
Սունդուկյանի «Քանդած օջախ»,
Կորնեյչուկ «Պլատոն Կրեչետ»,
Շկվարկին «Ուրիշի երեխան»,
Շիրվանզադե «Նամուս»,
Շիրվանզադե «Չար ոգի»,
Պարոնյանի «Պաղտասար աղբար»,
Քոչարյան «Կույր երաժիշտ»,
Միրակյան «Իլիչի Լամպեր»,
Վարդան Աճեմյան «Դատավճիռ»,
Տուր եղբայրներ և Շեյնին «Առերեսում»,
Դերենիկ Դեմիրճյան|«Քաջ Նազար»


== Տես նաև ==
Գյումրիի Վարդան Աճեմյանի անվան պետական դրամատիկական թատրոն


== Ծանոթագրություններ ==

 [[Եղիշե Չարենցի անվան գրականության և արվեստի թանգարան|Սարգիս Մելիքսեթյանի Ֆոնդ № 1100]]
Հերոսների քաղաքը (մուլտֆիլմ)

«Հերոսների քաղաքը» (անգլ.՝  Big Hero 6), 2014 թվականի ամերիկյան համակարգչային անիմացիոն ֆիլմ ստեղծված «Walt Disney Animation Studios»֊ի և թողարկված «Walt Disney Pictures» կինոընկերության կողմից։ Հիմնված է Marvel Comics-ի նույնանուն հերոսների վրա, բայց, չնայած դրան, զգալիորեն տարբերվում է սկզբնաղբյուրից։ Ռեժիսորներն են Դոն Հոլը և Քրիս Վիլիամսը։ Ֆիլմը «Օսկար»-ի է արժանացել «Լավագույն անիմացիոն լիամետրաժ ֆիլմ» անվանակարգում։


== Սյուժե ==
Գործողությունները կատարվում են մտացածին Մետրոպոլիս՝ Սան-Ֆրանսոկիոյում, որտեղ միախառնվում են ամերիկական և ճապոնական մշակույթները։ 14-ամյա հանճարը, Հիրո Համադան, ով բոտամարտերի մեծ սիրահար է և հաճախ գաղտնի մարտերի էր մասնակցում՝ կատարելով խաղադրույքներ։ Մարտերի նպատակը իրենց ռոբոտի օգնությամբ հաղթելն էր հակառակորդի ռոբոտին։ Հիրոն հաղթում է, բայց ընկնում է ոստիկանություն իր եղբոր՝ Տադաշիի հետ միասին։ Երբ նրանց բաց են թողնում հորաքույր Քեսը, Հիրրոն նորից ուզում է գնալ ռոբոտների կռիվներին, բայց Տադաշին նրան տանում է համալսարան Հիրոն հանդիպում է նոր ընկերների, Հանի Լեմըն, Գոգոյին, Վասաբիին ու Ֆրեդին։ ՀԱնի Լեմընը Տարված է քիմիայով, իսկ Գոգոն աշխատում է էլեկտրամագնիսական կախոցով հեծանիվի վրա։


== Ծանոթագրություններ ==


== Արտաքին հղումներ ==
Новый мультфильм «Диснея» рендерили на 55 000 ядрах(ռուս.)
Կանամա (գյուղ, Սակու շրջան)

Կանամա (էստ․՝ Kanama), գյուղ Էստոնիայի Հարյումաա նահանգի Սակու շրջանում։
2011 թվականի տվյալներով գյուղում բնակվում էր 114 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոնդենսացիոն էլեկտրակայան

Կոնդենսացիոն էլեկտրակայան (ԿԷԿ), ջերմային կամ ատոմային էլեկտրակայան՝ հանդերձված կոնդենսացիոն շոգետուրբիններով։ էլեկտրակայանների ամենատարածված տեսակն է։ Աշխատանքի հիմքում ընկած է ջերմային էներգիան մեխանիկականի վերածելու Ռենկինի թերմոդինամիկական ցիկլը։ Շոգեգեներատորում վառելիքի քիմիական կապի էներգիան փոխակերպվում է ջերմայինի և հաղորդվում ջրային գոլորշուն։ Տուրբինում գոլորշու էներգիան վերածվում է հոսքի կինետիկ և ապա լիսեռի պատման մեխանիկական էներգիայի։ էլեկտրագեներատորում այն վերածվում է էլեկտրականի։ Նման ձևով ատոմային ԿԷԿ-ում փոխակերպվում է միջուկային կապի էներգիան, ԿԷԿ-երի աշխատանքի շահավետությունը բնութագրվում է ՕԳԳ-ով (կամ վառելիքի տեսակարար ծախսով), որը, շնորհիվ թարմ գոլորշու բարձր պարամետրի (570 °C, 24 ՄՊա և ավելի) և աշխատած գոլորշու խոր ընդարձակման (մինչև 3, 5—5 կՊա), հասնում է 38—44%։ Դրան նպաստում է նաև ջրի ռեգեներատիվ տաքացման և գոլորշու միջանկյալ գերտաքացման կիրառումը։ Ածխով և մազութով աշխատող ԿԷԿ-երը ունեն բարդ վառելիքային տնտեսություն և կառուցվում են արդյունահանման վայրերին մոտ։ Պետք է նախատեսել նաև կոնդենսատորները հովացնող ջրի բավարար հզոր (տասնյակ մ3/վ) աղբյուրի առկայությունը կամ կայանը սարքավորել շրջապտուտային ջրամատակարարման համակարգով։ ԿԷԿ-երի հզորությունը հասնում է 3 ԳՎա, մինչև 5 ԳՎա։ Նրանք հանդերձվում են 300—1200 ՄՎա հզորության տուրբագեներատորներով, որոնք շոգեգեներատորների հետ մեկտեղ կազմում են տեխնոլոգիապես գրեթե միմյանցից անկախ բլոկներ (բլոկային ԿԷԿ)։ ԿԷԿ-երի ընդհանուր շահավետությունը բնութագրվում է տեղակայված 1 կՎա հզորության արժեքով և էլեկտրաէներգիայի ինքնարժեքով։
Պապիրնյա (գյուղ, Օվրուչի շրջան)

Անվան այլ կիրառումների համար տե՛ս՝ ՊապիրնյաՊապիրնյա (ուկրաիներեն՝ Папірня), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1922 թվականին։
2001 թվականի տվյալներով Պապիրնյա գյուղում բնակվում էր 112 մարդ։ Բնակավայրը զբաղեցնում է 3,99 կմ² տարածք։ Բնակչության խտությունը կազմում էր 28,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուխիմովցի

Յուխիմովցի (ուկրաիներեն՝ Юхимівці), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Յուխիմովցի գյուղում բնակվում էր 1 044 մարդ։ Բնակավայրը զբաղեցնում է 1,5 կմ² տարածք։ Բնակչության խտությունը կազմում էր 696 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դրոգինինո

Դրոգինինո (ռուս.՝ Дрогинино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յարուն (գյուղ, Նովգորոդ-Վոլինսկի շրջան)

Յարուն (ուկրաիներեն՝ Ярунь), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1540 թվականին։
2001 թվականի տվյալներով Յարուն գյուղում բնակվում էր 2 995 մարդ։ Բնակավայրը զբաղեցնում է 6543 կմ² տարածք։ Բնակչության խտությունը կազմում էր 457,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1692

1692 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1692 թվականն է, 
XVII դարի 92-րդ տարին։


== Դեպքեր ==


== Ծնունդներ ==
Ապրիլի 8 - Ջուզեպպե Տարտինի, իտալացի ջութակահար և կոմպոզիտոր (վ. 1770)


== Մահեր ==
Վասյուկի (գյուղ, Գլինկովսկի շրջան)

Անվան այլ կիրառումների համար տե՛ս՝ ՎասյուկիՎասյուկի (ռուս.՝ Васюки), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զիգոմատուրուսներ

Զիգոմատուրուսներ (լատ.՝ Zygomaturus), խոշոր պարկավերների անհետացած տեսակ։
Զիգոմատուրուսները եղել են զանգվածային կենդանիներ հաստ ոտքերով, մարմնկազմությամբ և չափերով նման են ժամանակակից գաճաճ գետաձիերին։ Տեղաշարժվում էին չորս ոտքերի վրա։ Բնակվում են ծովափերում և վերացել են մոտավորապես 45 հազար տարի առաջ։ Ենթադրվում է, որ նրանք ներխուժել են մայրցամաք ջրային ուղիների երկարությամբ։ Վարել են մենակյաց կյանք կամ ավելի մեծ նախիրում են ապրել։ Սնվել են ծովափնյա բույսերով, ինչպիսիք են եղեգները և սեզերը, որոնք հավաքում էին եղճկաձև ժանիքների միջոցով։


== Հղումներ ==
Paleobiology Database: Zygomaturus Owen, 1858 (անգլ.)(Ստուգված է 8 Նոյեմբերի 2011)
Նինո Նակաշիձե

Նինո Նակաշիձե (վրաց.՝ ნინო ნაკაშიძე 1872, հունվարի 1, Բախվի գյուղ, Օզրուգեթի շրջան, Քութայիսի նահանգ, Ռուսական կայսրություն - 1963, հուլիսի 2, Թբիլիսի, Վրաստան), վրացի մանկագիր, թարգմանիչ, խմբագիր։


== Կենսագրություն ==
Նինո Նակաշիձեն ծնվել է 1872 թվականի հունվարի 1-ին, Ռուսական կայսրության, Քութայիսի նահանգի Օզրուգեթսկիի շրջանի Բախվի գյուղում։
1892 թվականին ավարտել է Թբիլիսիի մանկաբարձական ինստիտուտը։ 1898 թվականին նա ծանոթանում է Լև Տոլստոյի հետ. լիովին կիսելով իր մանկավարժական հայացքները նրա հետ։
1904 թվականից նա աշխատում է «Նակադուլ» մանկական ամսագրում, իսկ արդեն 1910-1928 թվականներին նա դառնում է ամսագրի գլխավոր խմբագիր։
Մեծ ակտիվությամբ մասնակցում է 1905–1907 թվականներին Ռուսական հեղափոխությանը։ Այդ ժամամանկներում նա հալածվում էր ցարական իշխանությունների կողմից։ 1908 թվականին նա աքսորվում է Վյատսկի նահանգ։


== Ստեղծագործություններ ==
1908 թվականին նա հրատարակում է իր «Ո՞վ է մեղավորը» պիեսսը, որը նրան մեծ համբավ է բերում։
Նրա պատմվածքներն են («Ինչպիսի՞ն էր Թոմը», «Արիշկա», «Թեմիկոյի և Դևիկոյի արկածները» և ուրիշներ)։ Նա ամեն ստեղծագործությունը հագեցված է հայրենիքի սիրով, ազգի միասնականությամբ։


== Ընտրյալ մատենագրություն ==
Ուգու և Թեթ. պատմվածք, Թբիլիսի, 1959; Սունջ, Մ., 1964.
Նինո Նակաշիձեի հիշուղությունները, Լև Տոլստոյ (1954)։
Զբաղվել է իր պատմվածքների վրացերեն թարգմանությամբ։ բացի իր պատմվածքներից, վրավերեն թարգմանել է նաև Հանս Քրիստիան Անդերսենի պատմվածքները։


== Ծանոթագրություններ ==


== Արտաքին հղումներ ==
Նինո Նակաշիձե
Weiße Nächte

Weiße Nächte ("Վայսսե Նէխթե", հայերեն՝ Սպիտակ գիշերներ), գերմանական Tanzwut ռոք-խմբի հինգերորդ ալբոմն է, թողարկվել է 2011 թ. սեպտեմբերի 16-ին։


=== Երգացանկ ===
Weiße Nächte (4։48)
Wie Phönix Aus Der Asche (4։58)
Gift (3։52)
Bei Dir (5։59)
Ein Wahrer Spielmann (3։40)
Rückgratreißer (4։25)
Du Bist Nicht Gott (4։26)
Wenn Der Letzte Vorhang Fällt (4։14)
Folge Deinem Herzen (3։49)
La Filha Dau Ladre (4։50)
Königin Der Nacht (3։42)
Pest Und Teufel (4։33)


=== Ծանոթագրություններ ===
Յաստրեբկի (գյուղ, Նիժնեգորսկի շրջան)

Անվան այլ կիրառումների համար տե՛ս՝ Յաստրեբկի (այլ կիրառումներ)Յաստրեբկի (ուկրաիներեն՝ Яструбки, Ղրիմի թաթարերեն՝ Calayır), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Ջալաիր։
2001 թվականի տվյալներով Յաստրեբկի գյուղում բնակվում էր 469 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարոխալիլովո (գյուղ, Դուվանսկի շրջան)

Ստարոխալիլովո (ռուս.՝ Старохалилово, բաշկիրերեն՝ Иҫке Хәлил), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 351 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծպնիի եկեղեցի

Ծպնիի եկեղեցի, VII դարի եկեղեցի Կարսի մարզի Ծպնի բնակավայրում։ Արտաքուստ և ներքուստ խաչաձև, գմբեթավոր եկեղեցի է։ Պատերը դարչնագույն տուֆից են։ Պատկանում Է VI - VII դարերի Լմբատավանքի, Արջովիտի Ս. Գևորգ, նոր Կյանք գյուղի եկեղեցիների տիպին։ Խաչաթևերը ուղղանկյուն են, թաղածածկ։ Արևելյան խորանը թեթևակի պայտաձև է։ Ճարտարապետական ձևավորված մուտքը հարավից է։ Լուսավորվում է արևմտյան, հյուսիսային, արևելյան պսակազարդ պատուհաններից։ Խոյակները ձևավորված են գալարազարդերով, մարդկանց դիմաքանդակներով։
Եկեղեցին այժմ վերածվել է մզկիթի, ավերված գմբեթը փոխարինվել է փայտաշեն ծածկով, հարավային մուտքը փակվել է, ներսում պատկերված կենդանիների և թռչունների բարձրաքանդակները ծածկվել են ծեփով։
Կորոնադո (այլ կիրառումներ)

Կորոնադո, կարող է վերաբերել՝ 

Կորոնադո - 2003 թվականին ռեժիսոր Կլաուդիո Ֆախի նկարահանած ֆիլմը։
Կորոնադո - հրաբուխ Կալիֆոռնիայի ծոցում՝ Մեքսիկայի Ներքին Կալիֆոռնիա նահանգում։
Կորոնադո - քաղաք ԱՄՆ-ում։
Ռուբեն Սահակյան (թուրքագետ)

Անվան այլ կիրառումների համար տե՛ս՝ Ռուբեն Սահակյան (այլ կիրառումներ)Ռուբեն Գարեգինի Սահակյան (1929 - 1998), հայ պատմաբան-արևելագետ, պատմական գիտությունների դոկտոր։


== Գործունեություն ==
Աշխատությունները հիմնականում նվիրված են նորագույն ժամանակաշրջանի Թուրքիայի ներքին ու արտաքին քաղաքականությանը, հայկական հարցի պատմությանն ու պատմագրությանը, հայերի ցեղասպանության մասին թուրք, անգլիացի, ֆրանսիացի հեղինակների աշխատությունների քննադատական վերլուծությանը։
«Ֆրանսթուրքական հարաբերությունները և Կիլիկիան 1918-1923 թթ.» (1986, ռուս.) աշխատության մեջ արխիվային նորահայտ փաստաթղթերի և օտարալեզու աղբյուրների հիման վրա ցույց է տվել Կիլիկիայի դերը ֆրանս-թուրքական հարաբերություններում, հայերի կացությունն այնտեղ 1919-22 թթ., մասնավորապես լուսաբանել է Հաճընի, Զեյթունի, Այնթապի ինքնապաշտպանությունները։ Քննադատել է Ֆրանսիայի վարած քաղաքականությունը հայ բնակչության նկատմամբ։
Ռուբեն Սահակյանը մասնակցել է «Հայերի ցեղասպանությունը Օսմանյան կայսրությունում» (1966, ոուս., 1991, հայերեն) և «Հայաստանը միջազգային դիվանագիտության և սովետական արտաքին քաղաքականության փաստաթղթերում (1828-1923)», (1972) ժողովածուների կազմմանը։


== Երկեր ==
Սովետա-թուրքական հարաբերությունների պատմության հակագիտական լուսաբանումը ժամանակակից թուրք պատմագրության մեջ, Ե., 1964։
Թուրք-ֆրանսիական հարաբերությունները և Կիլիկիան 1919-1921 թթ., Ե., 1970, - http://www.historyofarmenia.am/images/menus/381/TurqFransiakanHaraberutyunner@evKilikian.pdf
Ցեղասպանության պատմությունից, Ե., 1990։
Խարինո (այլ կիրառումներ)

Խարինո, կարող է վերաբերել՝

Խարինո - գյուղ Ռուսաստանի Նովգորոդի մարզի Ստարոռուսկի շրջանի կազմում։
Խարինո - գյուղ Ռուսաստանի Պերմի երկրամասի Գայնսկի շրջանի կազմում։
Խարինո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Խարինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Խարինո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Խարինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Կարեն Սմբատյան

Կարեն Վահանի Սմբատյան (ապրիլի 21, 1932(1932-04-21), Լենինական, Հայկական ԽՍՀ, ԱԽՖՍՀ, ԽՍՀՄ - դեկտեմբերի 27, 2008(2008-12-27), Երևան, Հայաստան), հայ նկարիչ։


== Կենսագրություն ==
1957 թվականին ավարտել է Երևանի գեղարվեստի ուսումնարանը։ 1966-1980 թվականներին եղել է «Պիոներ», «Ծիծեռնակ» ամսագրերի գեղարվեստական խմբագիրը


== Ստեղծագործական ուղի ==
Կարեն Սմբատյանի գործերին բնորոշ են տիպական վավերականությունը, հակադիր, ազատ գունահարաբերումները, շեշտված ազգային նկարագիրը։Գեղանկարներ`

«Ինքնանկար», 1972
«Զորախաղ», 1977-1978
«Զարթնիր, լաո», 1982
«Աղբյուր Սերոբ», 1985
«Տեղատվություն», 1996
«Գագիկ Գինոսյանի դիմանկարը», 2004
«Գեղցկուհի Ասպազիա», 2005
«Աշնան արև», 2005
«Միջօրե», 2005Գրաֆիկա`

Ջանի Ռոդարիի «Ջելսոմինոն խաբեբաների աշխարհում», 1964
Ջան-Փոլատ, հայկական ժողովրդական հեքիաթ, 1970


== Անհատական ցուցահանդեսներ ==
Երևան, 1972-2004
Վիլնյուս, 1981
Մոսկվա, 1988
Պալանգա, 1989
Մյունխեն, 1997, 2000
Լոս ԱՆջելես, 1999


== Կարեն Սմբատյանի ասույթներից ==


== Մեջբերումներ Կարեն Սմբատյանի մասին ==


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Երկեր ==
Պատառիկներ օրագրից, Ե., 2003։


== Ծանոթագրություններ ==


== Արտաքին հղումներ ==
Կարեն Սմբատյանի պաշտոնական կայքը Archived 2018-09-15 at the Wayback Machine.
Հայ նկարիչներ, Կարեն Սմբատյան
Կարեն Սմբատյան, «Գույների ասպետ»
Կարեն Սմբատյան. մարդ, ով երբեք չխոսեց իր տխրության մասին
Ալկոբասա վանք

Սանտա Մարիա դե Ալկոբասա վանքը (պորտ.՝ Mosteiro de Santa Maria de Alcobaça), ցիստերիանական կոթող է պորտուգալական Ալկոբասա քաղաքում, որը հիմնադրել է առաջին պորտուգալական թագավոր Աֆոնսու Էնրիքեշը 1153 թվականին և ավելի քան երկու դար շարունակ վանքը թագավորական գերեզմանատան դեր էր կատարում։
Վանական համալիրը բուռն ծաղկում է ապրել հատկապես XIV—XVI դարերում, լինելով խոշոր ֆեոդալ սեփականատեր (իր ենթակայության տակ ունեցել է 13 քաղաք, 2 ամրոց), դարձել է արհեստագործության՝ մետաղամշակման, գորվածքեղենի արտադրության, պատկերազարդման կենտրոն։ Աբբայության տաճարը գոթական ոճով կառուցված առաջին շինությունն է Պորտուգալիայում։ Մանուել Առաջին թագավորի օրոք վանքն ընդարձակվել է, իսկ XVIII դարում նորացվել բարոկկո ոճով։

Ալկոբասա վանք - Mosteiro de Santa Maria de Alcobaça
		
		
		
		
		
		
		
		


== Ծանոթագրություններ ==


== Արտաքին հղումներ ==
Ալկոբասայի վանքի նկարագրությունը from UNESCO
The Monastery of Alcobaça on վանքը Google Arts & Culture-ում(չաշխատող հղում)
Ալկոբասայի վանքի լուսանկարներ
Adrian Fletcher’s Paradoxplace Alcobaça Pages
Ալկոբասայի վանքի մասին կայք (լուսանկարներ)
Վիրտուալ էքսկուրսիա Ալկոբասայի վանքում
Աուտենտիկ տեքստ

Աուտենտիկ տեքստ (հուն․՝ αὐθεντικός), որևէ փաստաթղթի տեքստ, որի բովանդակությունը համապատասխանում է այլ լեզվով գրված տեքստին և հավասարազոր է նրան։ Միջազգային իրավունքում «Աուտենտիկ տեքստ» տերմինի օգտագործումը կապված է միջազգային պայմանագրի հետ։ Պայմանագրի տեքստը կարող է մշակվել և ընդունվել մեկ լեզվով, սակայն նրա ստույգությունը սահմանվում է 2 և ավելի լեզուներով։ Եթե պայմանագիրը շարադրված է 2 և ավելի լեզուներով, ապա, ընդհանուր կանոնի համաձայն, դրանցից յուրաքանչյուրը համարվում է հավասարազոր։ Բայց պայմանագրում կարող է նախատեսված լինել, որ պայմանագրի մեկնաբանման ժամանակ տարաձայնությունների առկայության դեպքում առավելություն կունենա այն լեզվով (կամ լեզուներով) գրված տեքստը, որն ուղղակի նշված է պայմանագրում։


== Ծանոթագրություններ ==
Շահ Աբասի մզկիթ (Խաղխաղ)

Անվան այլ կիրառումների համար տե՛ս՝ Շահ Աբասի մզկիթ (այլ կիրառումներ)Շահ Աբասի մզկիթ (ադրբ.՝ Şah Abbas məscidi), մզկիթ ներկայիս Ադրբեջանական Հանրապետության Թովուզի շրջանի Խաղխաղ գյուղում։


== Պատմություն ==
Կառուցվել է 16-րդ դարում ճարտարապետ Շեյխ Բահեդդին Մուհամմեդի կողմից՝ Աբբաս I Սեֆիի հրամանով։


== Ճարտարապետություն ==
Կառուցվել է կարմիր աղյուսից։ Պատերի հաստությունը կազմում է 1,5-3 մետր։ Շենքի ճակատային մասի աջ և ձախ կողմերից գտնվում են օգտագործվող չորս սենյակ համապատասխանաբար՝ հյուրերի համար։


== Ծանոթագրություններ ==
(1104) Սիրինգա

(1104) Սիրինգա (անգլ.՝ Syringa), աստերոիդ աստերոիդների հիմնական գոտում։ Հայտնաբերվել է 1928 թվականի դեկտեմբերի 9-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,631621 ա. մ., առավելագույնը մոտենում է 1,7299 ա. մ. հեռավորության վրա և հեռանում 3,5333 ա. մ.։ Արեգակի շուրջ մեկ ամբողջական պտույտ է կատարում 1559,31 երկրային օրվա ընթացքում, իր ուղեծրով շարժվելով միջինում 0,230871 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1104) Սիրինգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գազոպրովոդ (այլ կիրառումներ)

Գազոպրովոդ, կարող է վերաբերել՝

Գազոպրովոդ - գյուղ Ռուսաստանի Լիպեցկի մարզի Ելեցկի շրջանի կազմում։
Գազոպրովոդ - գյուղ Ռուսաստանի Մոսկվայի Նովոմոսկովսկի վարչական օկրուգի կազմում։
Նովոսերգեևկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՆովոսերգեևկաՆովոսերգեևկա (ուկրաիներեն՝ Новосергіївка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Նովոսերգեևկա գյուղում բնակվում էր 362 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մենդիս

Մենդիս  (պորտ.՝ Mendes), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրոյի ագլոմերացիա (մեզոշրջան)ում։ Մտնում է Վասորասի գավառի կազմի մեջ։ Բնակչությունը կազմում է 17 800 մարդ՝ 2006 թվականի տվյալներով։ Գրավում է 77,288 կմ2 տարածք։ Բնակչության խտությունը՝ 230,3 մարդ/կմ²։


== Պատմություն ==
Քաղաքը հիմնադրվել է 1952 թվականի հուլիսի 11-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 83.241.390,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.738,78 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,775 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման լեռնային արևադարձային է։


== Արտաքին հղումներ ==
Տեղեկություններ Մենդիսի մասին
Իրանի վարչապետների ցանկ

Իրանի վարչապետների ցանկ, կազմված է ստեղծման պահից մինչև լուծարման օրը, այսինքն՝ 1907 թվականի մայիսի 1-ից մինչև 1989 թվականի օգոստոսի 3-ը։


== Կուսակցություններ ==


== Իրանի վարչապետներ (1907—1989) ==


== Այժմ ապրող ==


== Արտաքին հղումներ ==
«Իրանի վարչապետներ»։ WorldStatesmen.org։ Վերցված է 27 января 2015
Շախտիի գավառագիտական թանգարան

Շախտիի գավառագիտական թանգարան (ռուս.՝ Шахтинский краеведческий музей), թանգարան ՌԴ Ռոստովի մարզի Շախտի քաղաքում։ Թանգարանի շենքը XIX դարի վերջի (1896 թվական) ճարտարապետական հուշարձան է։ Թանգարանը հիմնադրվել է 1966 թվականին, բացվել 1967 թվականի մայիսի 18-ին։
Հասցեն՝ 346500, Ռոստովի մարզ, քաղաք Շախտի, Շևչենկոյի փողոց, 149։


== Պատմություն և նկարագրություն ==
Շախտիի գավառագիտական թանգարանը գտնվում է քաղաքի կենտրոնում, 1896 թվականին կառուցված պատմական շենքում։ Այժմ շենքը ճարտարապետության հուշարձան է։ 1896 թվականից շենքում գործել է կայսրուհի Ալեքսանդրա Ֆեոդորովնայի պատվին, կայսր Նիկոլայ II-ի և կայսրուհի Ալեքսանդրա Ֆեոդորովնայի թագադրման հիշատակին անվանված Ալեքսանդրյան եկեղեցական-ծխական դպրոցը։ Դպրոցը 1907 թվականից եղել է օրինակելի։ Շենքի ներսի կենտրոնական մասում բարձր գմբեթաձև առաստաղներ են, որոնք թանգարանում ստեղծում են հնության մթնոլորտ։
Թանգարանը Ռոստովի մարզի խոշոր քաղաքային թանգարան է։ Նրա հիմնական ֆոնդում կա մոտ 13 000 միավոր։ Թանգարանում հավաքված են հին սրբապատկերներ և լուսանկարներ, տարբեր ժամանակաշրջանների պատմական փաստաթղթեր, կենցաղային իրեր և քաղաքացիների անձնական իրեր։ Ժամանակին ԽՍՀՄ գեղարվեստի ակադեմիան թանգարանին որպես նվեր փոխանցել է շուրջ 200 նկար։
Թանգարանում կան թեմատիկ դահլիճներ՝ «Հին քաղաք», «Քաղաքենիական կենցաղ», «Քաղաքի մարտական փառքը», «Դոնի երկրամասի բնությունը»։ Թանգարանի պատկերասրահում անցկացվում են գրաֆիկայի, գեղանկարչության, կիրառական արվեստի և այլ ցուցահանդեսներ, կազմակերպվում են երաժշտական և բանաստեղծական երեկոներ, հանդիպումներ քաղաքի անվանի մարդկանց հետ։ Ընդամենը թանգարանում հինգ թեմատիկ դահլիճ է։
Հայրենական մեծ պատերազմին նվիրված երկու սրահներում ցուցադրված են զենք, զինվորների անձնական իրեր, լուսանկարներ և փաստաթղթեր։
Թանգարանի ցուցադրություններից մեկը նվիրված է Դոնի բնությանը, այստեղ կան Դոնի երկրամասում ապրող բազմաթիվ կենդանիների և թռչունների խրտվիլակներ։
Թանգարանում կարելի է ծանոթանալ տարածաշրջանում ածխարդյունաբերության պատմությանը, XIX-XX դարերի քաղաքի բնակիչների քաղքենիական կենցաղին։
2015 թվականի նոյեմբերի 12-ին թանգարանի վարչակազմը «Ածխարդյունաբերության պատմության թանգարանի» հրդեհված շենքի տարածքից գավառագիտական թանգարանի բակ տեղափոխեց թանգարանային ցուցանմուշ՝ Վլադիմիր Լենինի հուշարձանը։ Հետագայում կդիտարկվի նրա վերականգնման անհրաժեշտության հարցը։
Շախտիի գավառագիտական թանգարանին կից գործում է բանաստեղծ Ալեքսեյ Նեդոգոնովի անվան գրական միավորումը։ Նեդոգոնովը ծնունդով Ալեքսանդրովսկ-Գրուշևսկի (այժմ՝ Շախտի) քաղաքից էր։


== Ծանոթագրություններ ==


== Հղումներ ==
Шахтинский краеведческий музей
Цели и задачи МУК «Шахтинский краеведческого музея»
Шахтинский краеведческий музей (Россия)
Կումմուխ

Կումմուխ (ռուս.՝ Куммух, անգլ.՝ Kummuh, Կումուխ, Կումմուխի, Կումմուխու, Կումախա, Կոմմագենե), պատմական երկիր (երկրամաս)՝ քաղաք-պետություն Հայոց (Վերին) Միջագետքում, Եփրատի հովտում։ Հիշատակվել է մ.թ.ա. 12-րդ դարում, Ասորեստանի Թիգլաթպալասար Ա թագավորի մի արձանագրության մեջ, որպես Կադմուխ անվան այլաձև։ Հիշատակվել է նաև Վանի թագավորության սեպագիր արձանագրություններում։ Ըստ Նիկողայոս Ադոնցի Կումմուխը գրավվել է Վանի թագավորության կողմից Սարդուրի Բ-ի օրոք և համապատասխանում է հետագայի Կոմմագենեին։ Ուրիշների կարծիքով Կումմուխը հեթական աղբյուրներում հիշատակված Կումախա երկիրն է։


== Հայասա-Ազզի համադաշնություն ==
Կումմուխը (անտիկ դարաշրջանի Commagenae) Հայասա-Ազզի համադաշնության երրորդ քաղաք-պետությունն էր, որը կազմավորվում է Մալդիայից հարավ, Եփրատի աջ ափին։ Նրա մայրաքաղաքը՝ Կումմախան (անտիկ դարաշրջանի Սամոսատը, այժմ՝ Սումեյսատ) գտնվում է Եփրատի այն գետանցի մոտ, որի նշանակությունը հետագայում մեծանում է։ 


== Կումմուխի երկրի արքայացանկ ==
Հաթթածիլի (Հաթուսիլիս) (մոտ 870)
Կունդաշպի (մոտ 854)
Ուսպիլուլումե (մոտ 805)
Կուշտաշպի (մոտ 750 - 732).
Մուտալլու (Մուվաթալիս)(մոտ 732 - 708)708 - 612 թվականներ՝ ասորական նվաճումներ
612 - 550 թվականներ՝ մարական նվաճումներ
550 - 333 թվականներ՝ պարսկական նվաճումներ
333 թվական՝ մակեդոնական նվաճումներ


== Ծանոթագրություններ ==


== Արտաքին հղումներ ==
Կոմագենեի (Կումմուխ) թագավորություն


== Տես նաև ==
Տուր-Աբդին
Կադմուխ
Կումախա


== Աղբյուրներ ==
«Հայաստանի եւ հարակից շրջանների տեղանունների բառարան», Թ.Խ. Հակոբյան, Ստ.Տ. Մելիք-Բախշյան, Հ.Խ. Բարսեղյան։ Երեւանի Համալսարանի Հրատարակչություն, Երեւան, 1991, Հատոր 3, Ցուցակ 1, Էջ 271
Հայ Ժողովրդի Պատմություն, Հատոր 1, Խմբ.` Աղայան Է. Բ., Առաքելյան Բ. Ն., Գալոյան Գ. Ա., Երեմյան Ս. Տ., Խաչիկյան Լ. Ս., Հակոբյան Ա. Մ., Հովհաննիսյան Ա. Գ., Ներսիսյան Մ. Գ.: ՀՍՍՀ ԳԱ Պատմության ին-տ. Երևան։ ՀՍՍՀ ԳԱ հրատ., 1971 ., էջ 196
Վիզա (խումբ)

Վիզա-ն (նախկինում Վիսա) 9 միջազգային երաժիշտներից կազմված խումբ է Լոս Անջելեսից, որը միավորում է դուդուկը, ուդը և ցնցման գործիքները ծանր ռոքի հետ։ «Վիզա»-ն մուտքի արտոնագիր է դեպի երաժշտական բազմազանության աշխարհ, կամուրջ՝ ժանրերի, տարատեսակ հնչյունների ու ռիթմերի միջև, այնպես ինչպես անձնագրում դաջված «վիզան» է կապում աշխարհագրական տարածքները։


== Պատմություն ==
2000 թվականին ազգությամբ հույն Կնուպ Տոմոպուլոսը [1] Միացյալ նահագներում նախաձեռնեց «Վիզա» անունով նախագիծը, որը տարիներ անց հիմք դարձավ համանուն խմբի ստեղծման համար։ Այստեղ հավաքվեցին Լոս Անջելեսում հաստատված 9 երաժիշտներ, նրանցից 6-ը՝ հայեր։ 
«Մեր խումբը պիցցայի նման է, որի վրա ¾-ը պեպերոնի է, մի փոքր կոկոս և մնացածը` պանիր։ Այս դեպքում պեպերոնին հայերն են, այդուհանդերձ, խումբը հայկական չէ, ոչ էլ հունական, ճապոնական կամ իսպանական։ Նպատակը աշխարհի տարբեր մշակույթները, երաժշտական գործիքներն ու հնչյունները կամրջելն է, նոր երաժշտություն մատուցելը» – ասում է Կնուպը։ 
6 տարի առաջ «Վիզա»-ն իր շարքերում ընդգրկեց ևս մի գործիք՝ դուդուկ, որը հնչում է Ջիվան Գասպարյան Կրտսերի ձեռքերում։ - «Ռոքը բարձր են նվագում և ինձ համար հեշտ չէ լսելի դարձնել դուդուկի ձայնը», - ասաց Ջիվանը, ով խմբին միանալիս ռոքի սիրահար չէր, բայց հիմա շատ է լավ է զգում իրեն։ 
Վիզայի պատմության մեջ կարևոր շրջադարձ գրանցվեց, երբ հանդիպեցին System of a Down խմբի մենակատար Սերժ Թանգյանին, ով անգամ ստանձնեց նրանց պրոդյուսերական գործը։ «Վիզա»-ի այցը Հայաստան նույնպես կայացավ Սերժ Թանկյանի շնորհիվ։ Խումբը պատիվ ունի ուղեկցել Թանկյանի եվրոպական շրջագայությունը ու հանդես գալ որպես բացման խումբ։ 
2010-ին Վիզան թողարկեց իր 5-րդ ալբոմը՝ «Made in Chernobyl», որտեղ կրկին վեր է հանում սերն ու հավատարմությունը, պայքարում դավաճանության ու վատ բարքերի դեմ։ Ինչպես խմբի մենակատար Կնուպն ասաց, «մենք խոսում ենք հին հեքիաթների մասին, որոնք արդիական էին, երբ դեռ քաղաքականությունը մարդկանց չէր հետաքրքրում»։ Խումբն այժմ աշխատում է իր «Carnivalia» խորագրով ալբոմի վրա, որը նախատեսվում է լույս տեսնել 2011-ի ամռանը։


== Սկավառակագրություն ==
2001 - Visa (EP)
2006 - Maktub
2007 - De Facto (EP)
2008 - Eros
2010 - Made in Chernobyl
2011 - Carnivalia
2012 - "Alabama Song (Whiskey Bar) (սինգլ)


== Խմբի անդամներ ==
Կ'նուպ Տոմոպուլոս - վոկալ, 13 լարանի կիթառ
Ջիվան Գասպարյան II - դուդուկ, զուռնա
Օրբել Բաբայան - էլեկտրական կիթառ, թառ, սազ, վոկալ
Շանթ Բիսմեջյան - էլեկտրական կիթառ
Էնդրյու Կզիրյան - ուդ
Քրիս Դանիել - ցնցման գործիքներ
Ալեքսան Խաչերյան - բաս կիթառ
Հիրամ Անտոնիո Ռոսարիո - ստեղնաշարեր, հարմոն


== Արտաքին հղումներ ==
Պաշտոնական կայք
MySpace
Կ'նուպ Տոմոպուլոսի պաշտոնական կայքը
Armenian Pulse Archived 2011-09-13 at the Wayback Machine.


== Ծանոթագրություններ ==
Սամպայու (Տոկանտինս)

Սամպայու (Տոկանտինս) (պորտ.՝ Sampaio), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 2448 մարդ՝ 2006 թվականի տվյալներով։ Գրավում է 200,813 կմ2 տարածք։ Բնակչության խտությունը՝ 12,2 մարդ/կմ²։


== Պատմություն ==
Քաղաքը հիմնադրվել է 1989 թվականի հունիսի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 4.056.951,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.554,39 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,576 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման կիսաանապատային է։


== Արտաքին հղումներ ==
Տեղեկություններ Սամպայուի (Տոկանտինս)մասին
Բոֆալորա դ'Ադա

Բոֆալորա դ'Ադա (իտալերեն՝ Boffalora d'Adda), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 1042 մարդ։ Խտությունը կազմում է՝ 130 մարդ/կմ²։ Տարածքը՝ 8 կմ²։ Էլեկտրոնային փոստ՝ 26811։ Հեռախոսային կոդ՝ 0371։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հէռախոս. 0371 60013
Էլեկտրոնային փոստ. protocollo@comune.boffaloradadda.lo.it
Պաշտոնական կայք. http://www.comune.boffaloradadda.lo.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գյումրու ջրաէլեկտրակայան

Ակադեմիկոս Ա. Լ. Մնջոյանի անվան Գյումրիի հիդրոէլեկտրակայան, հիդրոէլեկտրակայան Հայաստանի Շիրակի մարզկենտրոն Գյումրի քաղաքի մոտ։ Շահագործման է հանձնվել 1928 թվականին։ Գտնվում է Գյումրիից 11 Կմ դեպի հյուսիս-արևմուտք։ Օգտագործում է Ախուրյան գետի ջրերը։ Կայանում տեղադրված են չորս ագրեգատ՝ 5,3 հզ. կվտ ընդհանուր հզորությամբ։ Դերիվացիայի հաշվարկային ծախսը 7,5 մ3/վրկ է, ՀԷԿ-ինը՝ 6,4 մ3/վրկ։ Հաշվարկային նորմալ ճնշումը՝ 114,0 մ։ Հաստատված հզորությունը՝ 5,28 հզ. կվտ։ Ամբարտակը գրավիտացիոն է։ Ջրթափի բարձրությունը՝ 4,0 մ/, երկարությունը՝ 34,8 մ։ 1980 թվականի դրությամբ Լենինականի հիդորէլեկտրոկայանն աշխատում էր միայն ձմռանը։ Ջուրն օգտագործվում է ոռոգման համար։
Ֆրիդոլինա Ռոլֆյո

Ֆրիդոլինա Ռոլֆյո (շվեդերեն՝ Fridolina Rolfö, նոյեմբերի 24, 1993(1993-11-24), Kungsbacka Municipality, Հալանդ, Շվեդիա), շվեդ ֆուտբոլիստուհի, Իսպանիայի կանանց ֆուտբոլի բարձրագույն խմբի՝ Primera División-ի առաջնությանը մասնակցող «Բարսելոնա» ակումբի կանանց թիմի և Շվեդիայի կանանց ֆուտբոլի ազգային հավաքականի հարձակվող։ 2016 և 2020 թվականների ամառային օլիմպիական խաղերի արծաթե, 2019 թվականի աշխարհի առաջնության բրոնզե մեդալակիր։ 


== Կարիերա ==


=== Ակումբային ===
Պրոֆեսիոնալ ֆուտբոլիստուհու իր կարիերան Ֆրիդոլինան սկսել է «Տելյո» ակումբում, ապա տեղափոխվել է «Յիտեքս»։ 2011 թվականին Göteborgs-Posten պարբերականը նրան հռչակել է Շվեդիայի լավագույն երիտասարդ ֆուտբոլիստուհի։
2014 թվականին պայմանագիր է կնքել «Լինչյոպինգ» ակումբի կանանց թիմի հետ, որի կազմում մասնակցել է  ՈՒԵՖԱ-ի կանանց չեմպիոնների լիգայի գավաթի խաղարկության մրցաշարին։ Ընդ որում՝ «Լիվերպուլ»-ի հետ հանդիպման ժամանակ դարձել է հեթ-տրիկի հեղինակref>«Rolfö rolls Liverpool over, Wolfsburg hold nerve»։ uefa.com։ Արխիվացված է օրիգինալից 2018-03-11-ին։ Վերցված է 2017-11-30  </ref>: 
2017 թվականի հունվարի 1-ից հանդես է եկել Մյունխենի «Բավարիա» ակումբի կանանց թիմի կազմումгода, մեկուկես տարի անց տեղափոխվել «Վոլֆսբուրգ», 2021 թվականի հուլիսին էլ՝ «Բարսելոնա»։


== Մարզական նվաճումներ ==
Լինչյոպինգ թիմի կազմում

Շվեդիայի կանանց ֆուտբոլի բարձրագույն խմբի առաջնության հաղթող - 2016
Շվեդիայի կանանց ֆուտբոլի գավաթի խաղարկության հաղթող - 2013–14, 2014–15Վոլֆսբուրգ թիմի կազմում

Գերմանիայի կանանց ֆուտբոլի բարձրագույն խմբի՝ Frauen-Bundesliga-ի առաջնության հաղթող - 2019–20
Գերմանիայի կանանց ֆուտբոլի գավաթի խաղարկության՝ DFB-Pokal Frauen-ի հաղթող - 2019–20, 2020–21Բարսելոնա թիմի կազմում

Իսպանիայի կանանց ֆուտբոլի բարձրագույն խմբի՝ Primera División-ի առաջնության հաղթող - 2021–22
Իսպանիայի կանանց ֆուտբոլի սուպերգավաթակիր - 2021–22Շվեդիայի կանանց ֆուտբոլի ազգային հավաքականի կազմում

2016 և 2020 թվականների ամառային օլիմպիական խաղերի արծաթե մեդալակիր
2019 թվականի աշխարհի առաջնության՝ FIFA Women's World Cup-ի խաղարկության բրոնզե մեդալակիրՇվեդիայի մինչև 19 տարեկան աղջիկների ֆուտբոլի հավաքականի կազմում

Եվրոպայի U-19 աղջիկների առաջնության հաղթող - 2012Անհատական ձեռքբերումներ

«Ադամանդե գնդակ» մրցանակ՝ որպես տարվա լավագույն շվեդ ֆուտբոլիստուհի - 2021
Տարվա լավագույն շվեդ հարձակվող ֆուտբոլիստուհի - 2021
Տարվա ամենագեղեցիկ գոլը հեղինակած շվեդ ֆուտբոլիստուհի - 2021


== Ծանոթագրություններ ==


== Արտաքին հղումներ ==
Վիճակագրությունը UEFA.com կայքում
Ֆուտբոլիստի էջը soccerway.com կայքում(անգլ.)
Քելլի Ռոուլենդ

Քելենդրիա Տրին «Քելլի» Ռոուլենդ (անգլ.՝  Kelendria Trene "Kelly" Rowland, փետրվարի 11, 1981(1981-02-11), Ատլանտա), ամերիկացի երգչուհի և դերասանուհի։ Հանդես է գալիս ժամանակակից ռիթմ էնդ բլյուզ ժանրով, համարվում է երգերի հեղինակ։


== Կենսագրություն ==
Քելլի Ռոուլենդը հայտնի է դարձել հանդես գալով Destiny's Child խմբում։ Ռեփեր Nelly-ի հետ ներկայացնելով «Dilemma» սինգլը, ստացել է Գրեմմի մրցանակ «Լավագույն ռեփ համատեղ կատարում» անվանակարգում։ Ռոուլենդը իր առաջին սոլո ալբոմը՝ «Simply Deep», թողարկել է 2002 թվականին։ Ալբոմը մեծ հաջողությունների է հասել, վաճառվել է 2,5 միլիոն պատճեն, Մեծ Բրիտանիայի հիթ շարքում գրավել է 1-ին հորիզոնականը, իսկ ամերիկյան հիթ շարքում՝ 12-րդ հորիզոնականը, ըստ Billboard-ի։
Երկրորդ «Ms. Kelly» ալբոմը Եվրոպայում թողարկվել է 2007 թվականի հունիսի 25-ին, ԱՄՆ-ում հուլիսի 3-ին։ Այն Մեծ Բրիտանիայում 37-րդ հորիզոնականն է գրավել, իսկ «Billboard»-ի հիթ շարքում՝ 6-րդ հորիզոնականը։
2009 թվականի Դեյվիդ Գետտայի հետ համագործակցելով, թողարկել է «When love takes over» սինգլը։

		
		


=== Անձնական կյանքը ===
2014 թվականի մայիսի 9-ին Քելլին ամուսնացել է Թիմ Ուիզերսփունի հետ, ում հետ նա հանդիպել է հարսանիքից 3 տարի առաջ։ Նրանք ունեն մեկ որդի՝ Տայտան Ջյուել Ուզերսփունը (ծնվել է 2014 թվականի նոյեմբերի 4-ին)։


== Սկավառակագրություն ==


=== Ստուդիական ալբոմները ===
Simply Deep (2002)
Ms. Kelly (2007)
Here I Am (2011)
Talk a Good Game (2013)


== Ֆիլմագրություն ==
Երգչուհու կարիերայի հետ մեկտեղ Ռոուլենդը նկարահանվել է ֆիլմերում և հեռուստասերիալներում։


== Մրցանակները ==
«Dilemma» սինգլի համար նա մրցանակներ է ստացել։

Գրեմմի, «Լավագույն ռեփ համատեղ կատարում» անվանակարգում
«London’s Favorite International Single»
«Best Video International»
«Hot Rap Track of The Year»
«Best R&B International» (2003)


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Քելլի Ռոուլենդ Թվիթթերում
Քելլի Ռոուլենդ Ֆեյսբուքում
Քելլի Ռոուլենդ  էջը Յություբ տեսահոսթինգում
Келли РоулендՔելլի Ռոուլենդ Internet Movie Database կայքում
Ծնունդ (ֆիլմ, 1988)

«Ծնունդ» (մալայալամ՝ പിറവി, Piravi), հնդկական ֆիլմ-դրամա՝ նկարահանված ռեժիսոր Շաջի Կարունի կողմից։ Ցուցադրվել և դրական արձագանքների է արժանացել բազմաթիվ կինոփառատոներում ամբողջ աշխարհում՝ արժանանալով ընդհանուր առմամբ երեսունից ավելի մրցանակների, այդ թվում՝ Կաննի կինոփառատոնի «Ոսկե տեսախցիկ» մրցանակի 1989 թվականին։
Ֆիլմը պատմում է պատանի Ռաջանի մասին, որն սպանվել է Կակայամայի ոստիկանական բաժանմունքում (Կերալա նահանգ)։


== Սյուժե ==
Ռագհուն Ռագհավանա Չակյարի ու նրա կնոջ երկրորդ երեխան է։ Նա ուշ ծնված երեխա է, այդ պատճառով էլ դաստիարակվել է մեծ սիրով։ Դպրոցից հետո նա մեկնել է սովորելու՝ նպատակ ունենալով դառնալ ինժեներ։ Երբ հայտարարվում է Ռագհուի քրոջ նշանադրության մասին, նա որոշում է գնալ տուն, սակայն տեղ չի հասնում։ Ամեն օր հայրը գնում է ավտոբուսի կանգառ՝ հույս ունենալով, որ Ռագհուն ի վերջո կվերադառնա տուն։ Շուտով թերթերում տպագրվում է տեղեկություն այն մասին, որ Ռագհուն ձերբակալվել է ոստիկանության կողմից քաղաքական մոտիվներով։
Ռագհավանը գնում է ոստիկանական բաժանմունք, որպեսզի տեսնի որդուն, սակայն այնտեղ ձևացնում են, թե ոչինչ չգիտեն Ռագհուի և նրա գտնվելու վայրի մասին, ինչպես նաև հերքում են նրա ձերբակալության լուրը։ Ռագհուի քույրը ժամանակի ընթացքում հասկանում է, որ իր եղբայրն սպանվել է ոստինական տանջանքների հետևանքով, բայց չի համարձակվում այդ մասին հայտնել հորը։ Ռագհավանն աստիճանաբար կորցնում է կապն իրականության հետ և սկսում է երազել ընտանիքի վերամիավորման մասին։


== Դերերում ==


== Մրցանակներ և անվանակարգեր ==
Կաննի կինոփառատոն
1989, «Ոսկե տեսախցիկ» պատվավոր մրցանակ
Էդինբուրգի կինոփառատոն
1989,սըր Չարլզ Չապլինի մրցանակ
Լոկառնոյի կինոփառատոն
1989, էկումենիկ ժյուրիի մրցանակ՝ հատուկ հիշատակում (Շաջի Կարուն)
1989, «Արծաթե ընձառյուծ» (Շաջի Կարուն)
1989, ներկայացվել է «Արծաթե ընձառյուծ» մրցանակի (Շաջի Կարուն)
Ազգային կինոմրցանակ (Հնդկաստան)
1989, «Ոսկե ջրաշուշան» լավագույն ֆիլմի համար (Շաջի Կարուն)
1989, «Ոսկե ջրաշուշան» լավագույն ռեժիսուրայի համար (Շաջի Կարուն)
1989, «Արծաթե ջրաշուշան» լավագույն դերասանի համար (Պրեմջի)
1989, «Արծաթե ջրաշուշան» լավագույն հնչյունային ռեժիսորի համար (Տ. Կրիշնանուննի)
Hawaii International Film Festival
1989, մրցանակ «Լավագույն ֆիլմ» կատեգորիայում (Շաջի Կարուն)
Չիկագոյի միջազգային կինոփառատոն
1989, «Արծաթե Հյուգո» (Շաջի Կարուն)
Премия Bergamo Film Meeting
1990, «Կամունի արծաթե վարդ» (Շաջի Կարուն)
Fribourg International Film Festival
1990, Distribution Help Award մրցանակ (Շաջի Կարուն)
«Ֆաջր» կինոփառատոն
1991, «Բյուրեղապակե սիմուրգ» (Շաջի Կարուն)


== Ծանոթագրություններ ==


== Արտաքին հղումներ ==
«Ծնունդ»(անգլ.) ֆիլմը Internet Movie Database կայքում
««Ծնունդ»»(անգլ.) ֆիլմը allmovie կայքում:
«Ծնունդ»(անգլ.) ֆիլմը Rotten Tomatoes կայքում
Միլլայա

Միլլայա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Europeana

Europeana, մշակութային ժառանգության եվրոպական թվային հարթակ։ Կայքում լուսաբանված են Լեոնարդո դա Վինչիի Մոնա Լիզայի, Յան Վերմեերի Մարգարտե ականջօղով աղջկա, Չարլզ Դարվինի և Իսահակ Նյուտոնի աշխատանքների, Վոլֆգանգ Ամադեուս Մոցարտի երաժշտության և այլն մասին։
Ավելի քան 3000 եվրոպական հաստատություն իր ներդրումն է ունեցել Europeana-ում։ Այս հաստատությունների թվում են այնպիսի միջազգային անուններ, ինչպիսիք են Ամստերդամի պետական թանգարանը, Բրիտանական գրադարանը և Լուվրը, ինչպես նաև ԵՄ անդամ երկրների շրջանային արխիվներ, տեղական թանգարաններ և այլն։ Նրանց ընդհանուր հավաքածուն հնարավորություն է տալիս բացահայտել Եվրոպայի մշակութային և գիտական ժառանգությունը նախնադարից մինչև մեր օրերը։


== Ծանոթագրություններ ==


== Արտաքին հղումներ ==
Պաշտոնական կայք
"Europeana: Moving to Linked Open Data" Archived 2015-04-02 at the Wayback Machine., article in  Information Standards Quarterly Spring/Summer 2012, v.24, no. 2. (PDF Archived 2014-06-19 at the Wayback Machine.)
Europeana at Google Cultural Institute
Սևաստի Քիրիազի

Սևաստի Քիրիազի (հայտնի է նաև որպես Սևաստի Դակո-Քիրիազի, 1871, Բիտոլա - օգոստոսի 30, 1949(1949-08-30), Տիրանա, Ալբանիա), ալբանացի ազգասեր և Ալբանիայում կանանց կրթության տարածման նախաձեռնողներից մեկը։


== Կենսագրություն ==
Սևաստին ներկայիս Մակեդոնիայի Հանրապետության Բիտոլա քաղաքից էր՝ Քիրիազիների ընտանիքից։ Ալբանացի գրող և հրատարակող Նաիմ Ֆրաշերին կազմակերպեց, որ Սևաստին սովորի Կոստանդնուպոլսի Ռոբերտի քոլեջում, որպեսզի պատրաստ լինի ալբանացի կանանց կրթության ոլորտում ակտիվ դեր ունենալու համար։ Նա առաջին ալբանացի կինն էր, ով սովորեց ամերիկյան համալսարանում, որը նա ավարտեց 1891 թվականի հունիսին։ Վերադառնալով Օսմանյան Ալբանիա` նա իր եղբոր` Գերասիմ Քիրիազիի հետ միասին դպրոց բացեց Կորչայում 1891 թվականին։
Դպրոցը դեռ հայտնի էր Քիրազիների ընտանիքի անունով՝ նույնիսկ Առաջին համաշխարհային պատերազմից հետո։ Սևաստին մասնակցեց Մոնաստիրի կոնգրեսին։ 1912 թվականին նա տարրական դպրոցների համար քերականության դասագրքեր տպագրեց և խմբագրեց պատմության դասագիրքը։ Նա տեղափոխվեց Ռումինիա, իսկ այնտեղից գաղթեց ԱՄՆ իր ամուսնու՝ լրագրող, գրող, քաղաքական գործիչ Քրիստո Անաստաս Դակոյի և իր քրոջ ` Փարաշքևիի հետ հետ միասին։ Շուտով Քրիստո Դակոն Ամերիկայում բացեց առաջին ալբանական դպրոցը Christo Anastas Dako would soon open the first Albanian school in America.:
Սևաստին վերադարձավ Ալբանիա 1920-ական թվականների սկզբին։ Նա դարձավ կանանց «Կիրիաս» ինստիտուտի հիմնադիրներից մեկը։ Երկրորդ համաշխարհային պատերազմի ժամանակ հակաֆաշիստական հայացքների համար նա քրոջ հետ միասին ձերբակալվեց և վտարվեց Բելգրադի մոտ գտնվող Բանիցա ճամբար ազգայնամոլների կողմից։ Նրանք Տիրանա վերադարձան պատերազմից հետո։
Սևաստին մահացել է 1949 թվականի օգոստոսին՝ տղայի մահվանից հետո տարած կաթվածից։


== Ժառանգություն ==
Քիրիազի քույրերը համարվում են ալբանական կրթության մայրերը։ Բալկանների բնակեցված տարածքներում գտնվող շատ կրթական հաստատություններ կրում են նրանց անունը։ Նյու Յորքի Կանանց ալբանական-ամերիկյան կազմակերպությունը նույնպես կրում է նրանց անունը։
Ալբանիայում մարտի 7-ը ուսուցիչների պաշտոնական օրն է՝ ի հիշատակ 1981 թվականին Քիրիազիների ընտանիքի կողմից առաջին դպրոցի բացմանը։


== Ծանոթագրություններ ==


== Արտաքին հղումներ ==
Կանանց ալբանական-ամերիկայն կազմակերպություն
Գորիցի (գյուղ, Նավաշինսկի շրջան)

Անվան այլ կիրառումների համար տե՛ս՝ ԳորիցիԳորիցի (ռուս.՝ Горицы), գյուղ Ռուսաստանի Նիժնի Նովգորոդի մարզի Նավաշինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)